ไทยประกันชีวิตจัดกิจกรรมส่งความสุขปลายปี
ไทยประกันชีวิตส่งความสุขคนไทยและลูกค้าช่วงปลายปี จัดกิจกรรมดูหนัง คอนเสิร์ต การแสดงโชว์เพียบ ควบกิจกรรมส่งเสริมคุณภาพชีวิต ขานรับแนวคิดดูแลชีวิคคนไทย
4 ธ.ค. 2553

ไทยประกันชีวิตส่งความสุขคนไทยและลูกค้าช่วงปลายปี จัดกิจกรรมดูหนัง คอนเสิร์ต การแสดงโชว์เพียบ ควบกิจกรรมส่งเสริมคุณภาพชีวิต ขานรับแนวคิดดูแลชีวิคคนไทย 
น.ส.ภาสินี ปรีชาธนาพล ผู้อำนวยการฝ่าย สายงานสื่อสารองค์กร บริษัท ไทยประกันชีวิต  เปิดเผยว่า จากกความสำเร็จของการจัดงานเทศกาลหนังและเพลงเมืองกาญจน์ หรือ Gannes Film &amp; Music Festival ซึ่งบริษัทฯ ร่วมกับ Chill FM โดยรวบรวมภาพยนตร์ดังทั้งในอดีตและปัจจุบัน จัดฉายให้ลูกค้าชม อาทิ รถไฟฟ้ามาหานะเธอ, กวนมึนโฮ, ห้าแพร่ง, แฟนฉัน, 2499 อันธพาลครองเมือง, โอเนกาทีฟ เป็นต้น พร้อมคอนเสิร์ตจากศิลปินจำนวนมาก อาทิ ลุลา, Better Weather, Scrubb, Zeal ซึ่งได้รับการตอบรับจากลูกค้าและผู้เข้าร่วมงานนับพันคน และเพื่อเป็นการส่งความสุขในช่วงปลายปี โดยเฉพาะเดือนธ.ค.  ซึ่งถือเป็นเดือนแห่งความสุขของคนไทย ไทยประกันชีวิตจึงได้จัดกิจกรรมหลากหลายมอบเป็นความสุขแก่คนไทยและผู้เอาประกันของบริษัทฯ เริ่มจากความบันเทิงในการชมภาพยนตร์ เรื่อง “ผู้ชายลั้นลา สูตร 3G ซ่าหากิ๊ก” ของเป็ด เชิญยิ้ม และเรื่อง “สุดเขต...เสลดเป็ด” จากผู้กำกับร้อยล้าน ยอร์ช 
นอกจากนั้น ผู้เอาประกันยังจะได้รับความสนุกสนาน จากคอนเสิร์ตของศิลปินดังมากมาย อาทิ คอนเสิร์ต Be my Guest Most Wanted The Famous Comedy Concert จากค่าย Talala ของกอล์ฟ เบญจพล ซึ่งรวบรวมศิลปินนักร้องจำนวนมาก จัดขึ้น ณ อิมแพ็ค อารีน่า เมืองทองธานี ตามมาด้วยศิลปินร็อคหญิงระดับแนวหน้า ใหม่ เจริญปุระ ในคอนเสิร์ต Mai on the Beach ซึ่งเป็นคอนเสิร์ตใหญ่ริมชายหาดพัทยา รวมถึงการสนับสนุนงาน International Street Show in Bangkok ระหว่างวันที่ ๑๐-๑๒ ธันวาคมนี้ บริเวณสวนลุมพินี เป็นงานที่รวบรวมการแสดงโชว์จากนานาชาติ เพื่อให้คนไทยได้ชมโชว์ที่น่าตื่นตาตื่นใจและหาชมได้ยากอีกด้วย